Kekasihku Puyu

Kekasihku Puyu ialah sebuah siri drama televisyen fantasi Malaysia 2011 arahan Zulkiflee R. Shad dibintangi oleh Fazren Rafi dan Intan Ladyana. Siri ini memulakan tayangan perdana di Slot Lagenda TV3 dari 29 Ogos 2011 hingga 29 September 2011 menggantikan Laila Manja dan digantikan oleh siaran ulangan Nenek Kebaya.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Kekasihku Puyu mengisahkan sepasang suami isteri, Tuan Malek dan Latifah yang dikurniakan bayi perempuan. Anehnya, anak perempuan mereka lahir ditemani seekor ikan puyu. Nek Jah (Mak Jah), bidan kampung yang menyambut kelahiran bayi itu melepaskan ikan puyu itu ke dalam sebatang parit kecil di kampung itu manakala bayi perempuan itu dinamakan Bidasari.

Sesudah 23 tahun berlalu, Fahmi (Mohd Fazren Mohd Rafi) yang juga pengusaha kebun di kampungnya ditakdirkan bertemu ikan puyu itu. Dalam mimpinya, ikan puyu aneh itu menyuruh Fahmi menangkap dan membelanya. Walaupun pelik dengan kejadian itu, Fahmi akur dengan kemahuan ikan itu pada keesokan harinya. Selepas memasukkan ikan itu ke dalam balang kaca, Fahmi terkejut apabila mendapati ikan itu mampu berkata-kata. Ikan puyu itu menyarankan Fahmi memeliharanya dengan menggunakan tujuh jenis air dan setelah menuruti perintahnya, ikan puyu itu menjelma sebagai seorang gadis cantik, hanya boleh dilihat Fahmi seorang.

Gadis berkenaan memperkenalkan dirinya sebagai Bidasari (Intan Ladyana) dan menceritakan kisah hidupnya yang malang kepada Fahmi. Sejak kematian ibu kandungnya, bapa Bidasari, Tuan Malek (Hafizuddin) berkahwin dengan Suriati (Zarina Zainuddin) yang mengamalkan ilmu hitam untuk mengekalkan kecantikannya dan mempunyai rancangan jahat membolot harta milik Tuan Malek.

Setelah meningkat remaja, Bidasari menjadi seorang yang sangat cantik serta bijak dan perkara ini dicemburui Suriati. Kebijaksanaan Bidasari juga membuatkan Suriati dan Habib (Rizal Ayub), rakan sekomplotnya khuatir rancangan jahat mereka tidak berjaya. Akibat daripada itu, Bidasari diculik dan disihir menjadi ikan puyu.

Bagaimanakah kesudahan nasib Bidasari dan apakah yang berlaku seterusnya?

Pelakon

Pelakon utama
 Intan Ladyana sebagai Bidasari
 Fazren Rafi sebagai Fahmi

Pelakon pembantu
 Hafidzuddin Fazil sebagai Tuan Malek
 Zarina Zainuddin sebagai Suriati
 Mak Mah sebagai Nek Tok
 Rizal AF5 sebagai Habib
 Baharuddin Omar sebagai Tok Kamil
 Ghazali Abu Noh sebagai Tok Sidek
 Kismah Johar sebagai Mak Odah
 Azman Ahmad sebagai Mazlan
 Ramli Salleh sebagai Abang Hadi

Pelakon kanak-kanak
 Syahhira sebagai Bidasari kecil
 Mohd Izwan Fikri sebagai Aiman

Runut bunyi
 "Suatu Ketika Dahulu" - Rizal Ayob
 "Jauh Di Mata" - Min Yasmin
 "Masih Di Sini" - Niskala

Rujukan

Pautan luar
 Kekasihku Puyu di iflix

Kategori:Drama Melayu 2011
Kategori:Rancangan TV3